
GRAD ZAGREB

GRADSKA ČETVRT NOVI ZAGREB – ISTOK

MJESNI ODBOR „VELIKO POLJE“
Vijeće Mjesnog odbora „Veliko Polje“
KLASA: 024-08/22-003/454
URBROJ: 251-13-11-9-22-2
Zagreb, 24. veljače 2022..
Z A P I S N I K

s 9. (devete) sjednice Vijeća Mjesnog odbora Veliko Polje, održane 24. veljače 2022., u prostoru Mjesne samouprave, Velikopoljska ulica 9g, s početkom u 19.00 sati.


Nazočni članovi Vijeća: Marsela Alić, Vanja Rodić, Marko Jukić, Ana Marinčić
              Ostali nazočni : I.B.
              Predsjedava : Marsela Alić, predsjednica Vijeća

              Zapisnik vodi :  Ana Marinčić, potpredsjednica Vijeća

              Predsjednica VMO, gđa Marsela Alić konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora Veliko Polje. Predsjednica VMO također napominje da se sjednica snima tonskim zapisom, te se uključuje mobitel s funkcijom snimanja. 
             USVAJANJE ZAPISNIKA

            Vijeće Mjesnog odbora Veliko Polje tekst zapisnika sa 8. sjednice VMO Veliko Polje usvaja (3/4 za, 1/4 suzdržan). Vijećnik Marko Jukić nije prisustvovao raspravi na 8. sjednici i ostaje suzdržan oko donešenih zaključaka. 
Napomena: Zapisnik je vodio Vanja Rodić, član vijeća, a ne potpredsjednica. Molimo ispravak. 
            USVAJANJE DNEVNOG REDA
Na prijedlog predsjednice Vijeća dnevni red usvojen je jednoglasno (4/4).
D n e v n i   r e d
1. Financijski plan Mjesnog odbora Veliko Polje za 2022.g. – donosi se

2. Plan malih komunalnih akcija Mjesnog odbora Veliko Polje za 2022. – zaključak,   donosi se

3. Asfalterski program Mjesnog odbora Veliko Polje za 2022. – zaključak, donosi se

4. Izmjena voznog reda autobusne linije broj 241 – zaključak, donosi se

5. Izvješće sa sastanka u Sektoru za ceste – informacija

6. Pitanja, prijedlozi i obavijesti. 

Ad 1.  Financijski plan Mjesnog odbora Veliko Polje za 2022.
U raspravi sudjeluju: Marsela Alić, Vanja Rodić, Marko Jukić, Ana Marinčić
Vijeće Mjesnog odbora Veliko Polje s glasovima:  3/4 „za“, 1/4 ˝protiv“ donosi

FINANCIJSKI PLAN

Mjesnog Odbora Veliko Polje
za 2022.
Članak 1.

Financijski plan Mjesnog odbora Veliko Polje za 2022. (dalje u tekstu: Plan) sastoji se od:
PRIHODA:









762.200,00
RASHODA:









762.200,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	762.200,00

	6711
	PRIHODI ZA FINANCIRANJE RASHODA POSLOVANJA
	762.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	762.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	686.000,00

	 
	ODRŽAVANJE JAVNIH ZELENIH POVRŠINA
	103.000,00

	 
	ODRŽAVANJE NERAZVRSTANIH CESTA
	583.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.
Vijeće MO Veliko Polje s 3 glasa „za“ prihvaća financijski plan MO Veliko Polje za 2022. s time da molimo da nam se dostavi raspis troškova koji su namijenjeni za :

1. Održavanje zelenih površina
2. Održavanje nerazvrstanih cesta

Vijećnik Vanja Rodić također napominje da iznos naknada u visini od 72.000 kn ne odgovara s obzirom na to da su se naknade prošle godine za sve članove MO smanjile. 
Planirane troškove bi trebalo revidirati s obzirom da se čine 'prepisanim' iz prethodnih godina, a upozoravano je da nije sve točno. 
Ad 2.   Plan malih komunalnih akcija Mjesnog odbora Veliko Polje za 2022.
U raspravi sudjeluju: Marsela Alić, Vanja Rodić, Marko Jukić, Ana Marinčić
Vijeće Mjesnog odbora Veliko Polje s glasovima:  3/4 „za“, 1/4 ˝protiv donosi

Plan malih komunalnih akcija

Mjesnog odbora Veliko Polje u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Veliko Polje (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 686.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	103.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	583.000,00

	Ukupno
	686.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 9.849 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 73.088 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 408.100,00 kuna za asfalterski program i


- 30 % ili 174.900,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.

MO Veliko Polje prihvaća Plan malih komunalnih akcija MO Veliko Polje za 2022. iako smo upozorili da su podatci (9.849m2 – javne površine) netočni, te da je s time sami izračun  netočan. Točni podatci su zatraženi na zaključku prošle sjednice.
Ad 3.   Asfalterski program Mjesnog odbora Veliko Polje za 2022.
U raspravi sudjeluju: Marsela Alić, Vanja Rodić, Marko Jukić, Ana Marinčić

Vijeće Mjesnog odbora Veliko Polje JEDNOGLASNO  (4/4 „za˝) donosi

ZAKLJUČAK

Vijeće MO Veliko Polje zahtijeva da se u asfalterski program MO Veliko Polje za 2022. stavi obnova Cetinske i Solinske ulice. 
Ad 4.   Izmjena voznog reda autobusne linije broj 241
U raspravi sudjeluju: Marsela Alić, Vanja Rodić, Marko Jukić, Ana Marinčić

Vijeće Mjesnog odbora Veliko Polje JEDNOGLASNO  (4/4 „za˝) donosi

ZAKLJUČAK

Vijećnici MO Veliko Polje jednoglasno donose prijedlog da se u jutarnjim satima voznog reda autobusne linije 241 uvede dodatna linija, koja bi kretala iz naselja u 07:00 h i u 09:00 h. 
Ad 5. Izvješće sa sastanka u Sektoru za ceste
Predsjednica VMO Veliko Polje informirala je Vijeće o izvješću sa sastanka u Sektoru za ceste. 
Ad 6.   Pitanja, prijedlozi i obavijesti. 

· Sumještanka naselja I.B. upozorila je na sigurnost, tj. nesigurnost pješaka i stanovnika Bračke i Cetinske ulice. Upozorava na brzinu kojom prometuju vozila tim ulicama i činjenicom da u ulicama živi veliki broj djece, te također i na tonažu vozila koja prometuju istim. U Cetinskoj ulici upozorava na dostavna vozila jednog gospodarskog objekta, koja neprikladno prometuju i ugrožavaju sigurnost svih stanovnika. Napominje da samo u Bračkoj ulici živi oko 25 školske djece. 
I.B. je spremna prikupiti potrebne potpise mještana za postavljanjem usporivača na cesti, te će MO Veliko Polje taj prijedlog ubuduće i podržati. Također smo izvijestili kako smo tražili prometnu studiju, koja bi planski i prema protoku prometa odredila buduće prometovanje naseljem. 

· Prijedlog Vijeća MO Veliko Polja za točku dnevnog reda slijedeće sjednice: Postavljanje stupića s desne kolnika u ravnini 'ležećih policajaca' tj. usporivača na cesti ispred firme 'Staklo Piletić'. 
· Vijeće MO Veliko Polje moli da se ponovi zahjtev prema nadležnim institucijama radi održavanja zelenih površina unutar rotora na kraju Velikopoljske ulice prema Ranžirnom kolodvoru i izlasku na autoput. 

S obzirom na to da više nije bilo pitanja niti prijedloga, predsjednica Vijeća zaključuje sjednicu u 20.30 sati.    
Zapisnik vodila:

Ana Marinčić
                                                                                                            Predsjednica








         Vijeća Mjesnog odbora








                 Veliko Polje









                Marsela Alić                                                               
